Linije polja
<s>Linije polja ili silnice su zamišljene crte, sa strelicama ili bez njih, kojima se predočuju različita svojstva fizikalnih polja.</s><s>Silnice se pružaju u smjeru djelovanja sila, a njihova gustoća opisuje jakost polja.</s><s>Okomite su na ekvipotencijalne plohe.</s><s>Silnice konkretnih električnih i magnetskih polja mogu se iscrtati s pomoću staklenoga praha ili željezne piljevine.</s>

<s>Silnice električnoga polja</s>

<s>Silnice električnoga polja zamišljene su usmjerene crte koje izlaze iz pozitivnih električnih naboja, a završavaju u negativnim električnim nabojima te svojom gustoćom i oblikom prikazuju smjer i jakost električnoga polja u nekome dijelu prostora.</s>

<s>Silnice magnetskoga polja</s>

<s>Silnice magnetskoga polja zamišljene su zatvorene krivulje (nemaju početak ili kraj) koje svojim oblikom i gustoćom prikazuju jakost magnetskoga polja u nekome dijelu prostora.</s>

<s>Silnice gravitacijskoga polja</s>

<s>Silnice gravitacijskoga polja zamišljene su usmjerene crte koje dolaze iz beskonačnosti i uviru u masu te svojom gustoćom i oblikom prikazuju smjer i jakost gravitacijskoga polja u nekome dijelu prostora.</s>

<s>Izvori</s>

<s>Fizika
Elektromagnetizam</s>

